*Erre ő így válaszolt: „Hogy bűnös-e, nem tudom. Egyet tudok: bár vak voltam, most látok.”* (Jn 9,25)

Örömmel olvasom ezt a választ. Bár nagyon „diplomatikus” azért a vezetők tudomására hozza, hogy nem az a fő szempont, hogy bűnös-e. Sőt, erről nem is nyilatkozik, hanem a fontosat hangsúlyozza: meggyógyultam. Ezt a tény senki nem vehette el ettől az embertől. Az ő saját tapasztalata volt, az átélés hatásait, vagy következményeit mindenki felismerte: lát! Mégpedig egy csoda által. Ilyen léptékű csodát, egy vakon született gyógyulása, csak Isten tud létrehozni. Ő pedig biztosan bűn nélküli. Elmondhatjuk, hogy a tömör válasz gyakorlatilag megcáfolja a vezetők állítását. Nincs külön bizonyítás, csak tények.

Egy ember újjászületése Jézus golgotai áldozatának elfogadása által ennél is nagyobb csoda földi értelemben. De saját átélés, és minden külön bizonyítás nélkül a környezet is észreveszi a puszta tények alapján. Ugye a Te életedben is! *Vadon Gyula*